উত্তরায় কিশোর গ্যাংয়ের আরও ১ সদস্য গ্রেফতার
রাজধানীর উত্তরায় স্কুলছাত্র আবু রায়েফ লিখনকে (১৪) রাস্তায় ফেলে মারধর ও হত্যাচেষ্টার মামলায় কিশোর গ্যাংয়ের আরও এক সদস্যকে গ্রেফতার করেছে পুলিশ। তার নাম সানজিদ ইসলাম শেখ (১৫)। 







গ্রেফতারের বিষয়টি শুক্রবার সকালে যুগান্তরকে নিশ্চিত করেছেন উত্তরা পশ্চিম থানার ভারপ্রাপ্ত কর্মকর্তা (ওসি) আবুল হোসেন। এর আগে বৃহস্পতিবার রাতে অভিযান চালিয়ে রাজধানীর তুরাগ থানার ফুলবাড়িয়া টেকপাড়া থেকে তাকে গ্রেফতার করা হয়। 




ওসি জানান, সানজিদ প্রাথমিক জিজ্ঞাসাবাদে ওই ছাত্রকে মারধরে জড়িত থাকার কথা স্বীকার করেছে। সে টাঙ্গাইলের নাগপুরের গয়হাটার আগাকুটিয়া গ্রামের মৃত সাইফুল ইসলামের ছেলে। এলাকার বখাটেদের সঙ্গে ঘুরে বেড়িয়ে উত্তরার বিভিন্ন স্থানে মারধর করত।
উল্লে­খ্য, ২০ এপ্রিল উত্তরা ১৩ নম্বর সেক্টর এলাকায় পূর্বশত্রুতার জেরে মারধরের ঘটনায় ভুক্তভোগী লিখনের বাবা মনির হোসেন মামলা করেন। এজাহারের সূত্র ধরে তৎক্ষণাৎ আব্দুল্লাহ আহাদ ও তাবরেজুর আহমেদ তাসিন নামের দুই কিশোর গ্যাং সদস্যকে গ্রেফতার করে উত্তরা পশ্চিম থানা পুলিশ। মামলায় অভিযুক্ত কিশোর গ্যাং গ্রুপটির মূলহোতা যোবায়ের ও জিৎসহ অজ্ঞাতনামা আসামিরা এখনো অধরা। পুলিশ জানায়, তাদের গ্রেফতারে অভিযান অব্যাহত রয়েছে।

রাজধানীর উত্তরায় স্কুলছাত্র আবু রায়েফ লিখনকে (১৪) রাস্তায় ফেলে মারধর ও হত্যাচেষ্টার মামলায় কিশোর গ্যাংয়ের আরও এক সদস্যকে গ্রেফতার করেছে পুলিশ। তার নাম সানজিদ ইসলাম শেখ (১৫)।